আগামী ৯ ডিসেম্বর মুক্তি পেতে চলেছে রণবীর সিং ও বাণী কপূর অভিনীত ‘বেফিকরে’। এই ছবি নিয়ে দর্শকদের মধ্যে যে প্রবল উদ্দীপনা রয়েছে তা সম্প্রতি আরও স্পষ্ট হল ইউটিউবে ছবির একটি গানের ভিউয়ারশিপ দেখে। এক মাসের মধ্যে এই গানের দৃশ্যায়নের ভিডিওটি প্রায় ৫ কোটি বার ভিউ করা হয়েছে। এটি অবশ্যই একটি রেকর্ড। এই ছবির ট্রেলারটিও মুক্তি পেয়েছে একমাস হল। ট্রেলারটি ভিউ করা হয়েছে প্রায় ৩ কোটি বার। 
আরও পড়ুন
চুমুর পর চুমু, তবু সেন্সরে আটকালো না বেফিকরে! কেন? 
বাণী কপূরের মধ্যে কী এমন দেখলেন হৃতিক রোশন? 
চুমুর বর্ষণে মুক্তি পেল বেফিকরে-র ট্রেলার, দেখুন ভিডিও
কিন্তু কী জাদু রয়েছে ‘নশেসি চড় গয়ি’ গানটিতে যে একমাসে এমন রেকর্ডসংখ্যক ভিউ হল? সোজাসাপটা বলাই যায় যে দর্শকদের ভাল লেগেছে তাই তাঁরা দেখেছেন কিন্তু খতিয়ে দেখলে দু’টি কারণ পাওয়া যায়। প্রথমত, এই ছবির চুম্বনদৃশ্য নিয়ে যে চাপানউতোর চলেছে, তাতেই ছবিটি সম্পর্কে এবং ছবির গানের দৃশ্য নিয়ে মানুষের আগ্রহ বেড়েছে। বলিউডি ছবির বহুদিনেরই ট্রেন্ড হল ছবির অত্যন্ত উষ্ণ এবং ঘনিষ্ঠ সিকোয়েন্সগুলি গানের দৃশ্যায়নে ঢেলে দেওয়া। হয়তো তেমন দৃশ্যের ঝিলিক দেখার আশায় অনেকে ক্লিক করছেন। 

দ্বিতীয় কারণটি কিন্তু অবশ্যই বাণী কপূরের শরীরী আবেদন। গানের রিদমের সঙ্গে তিনি যেভাবে নাচেন, তাতে ১৮ থেকে ৫০, সকলেরই বুক কাঁপে। অভিনেত্রী হিসেবে বাণী যেমন বোল্ড, তেমনই স্বচ্ছন্দ, আর নাচে তিনি আচ্ছা আচ্ছা তারকা নায়িকাদেরও পিছনে ফেলে দিয়েছেন। তাই সেই জাদুতেই হয়তো আটকা পড়ছেন দর্শকরা আর বার বার ভিউ করছেন এই গান। ছবিটি মুক্তি পেতে এখনও প্রায় ১৮ দিন বাকি। এর মধ্যে না জানি এই সংখ্যা কোথায় গিয়ে ঠেকবে! 
কেমন সেই গানের দৃশ্য, দেখতে নীচের লিঙ্কটি ক্লিক করুন—  

 
আর একবার দেখে নিতে পারেন ‘বেফিকরে’-র ট্রেলার নীচের লিঙ্কে ক্লিক করে—